****

**БЕКІТЕМІН**

Архив, құжаттама және кітап ісі

Комитетінің төрағасы

\_\_\_\_\_\_\_\_\_\_\_\_\_\_\_\_\_\_\_\_ Р. Али

«\_\_»\_\_\_\_\_\_\_\_\_\_\_\_\_ 2025 жыл

**«ОТАНДЫ СҮЮ – ЖҮРЕКТЕН»**

**БАЙҚАУЫНЫҢ ЕРЕЖЕСІ**

**Астана, 2025**

**1-тарау. Жалпы ереже**

1. Республикалық «Отанды сүю – жүректен» конкурсын өткізу ережесі *(әрі қарай - Ереже)* «Мәдениет туралы» 2006 жылғы
15 желтоқсандағы Қазақстан Республикасы Заңы 7-бабы
12-1) тармақшасына сәйкес әзірленді.
2. Ереже «Рәміздерім – мақтанышым» атты мобилографтар байқауын, «Елдіктің асқақ айбыны» атты шығармашылық байқауын, «Туған жерім – Қазақстаным» атты пәтер иелері кооперативтері мен меншік иелері бірлестіктері байқауын өткізудің тәртібі мен шарттарын айқындайды.
3. Республикалық «Отанды сүю – жүректен» байқауын үйлестіруші Қазақстан Республикасы Мәдениет және ақпарат министрлігі Архив, құжаттама және кітап ісі комитеті *(әрі қарай – Байқауды үйлестіруші)* болып табылады.

**2-тарау. Байқаудың мақсаттары мен міндеттері**

1. **Байқаудың мақсаты:** Қазақстан Республикасының азаматтары арасында патриоттық сезімді, ұлттық рухты және отансүйгіштік құндылықтарды насихаттау, мемлекеттік рәміздерге деген мақтаныш сезімін ояту арқылы жаңа таланттарды анықтап, шығармашылық әлеуетін қолдау.
2. **Байқаудың міндеттері:**
3. Отан деген сүйіспеншілік пен азаматтық жауапкершілікті арттыру, өскелең ұрпақты елжандылыққа тәрбиелеу;
4. Мемлекеттік рәміздерімізге азаматтардың құрметін арттыру, маңыздылығын насихаттау;
5. Патриоттық тақырыптағы жаңа туындыларды жарыққа шығару;
6. Ел бірлігі мен тұтастығын, мемлекеттік рәміздерді, тәуелсіздікті ұлықтауды бейнебаян, өлең сынды туындылар арқылы жеткізу;
7. Еліміздің түкпір-түкпіріндегі талантты отандастарымыздың басын бір арнаға тоғыстыру;
8. Жас мобилографтардың шығармашылық әлеуетін арттыру;
9. Жастардың шығармашылық қабілетін дамыту және қолдау;
10. Көрермендер арасында ұлттық патриоттық тақырыптарға қызығушылықты арттыру.

**3-тарау. Байқауды өткізу тәртібі**

1. Байқау Қазақстан Республикасының барлық аумағын қамтиды.
2. Байқауға 18 жасқа толған Қазақстан Республикасының азаматы жеке тұлға немесе топ (әрі қарай - Қатысушылар) болып қатыса алады.
3. **Байқау келесі номинациялар бойынша өткізіледі:**
4. **«Рәміздерім – мақтанышым»** (мобилографтар арасындағы мемлекеттік рәміздер туралы бейнероликтер байқауы);
5. **«Елдіктің асқақ айбыны»** (мемлекеттік рәміздер туралы эссе, сурет, өлең, музыка және т.б. туындылар байқауы);
6. **«Туған жерім – Қазақстаным»** (ПМБ/ПИК арасындағы үйдің ғимараты мен ауласын мемлекеттік рәміздер стилистикасында безендіру, тұрғындар арасында оң әсер беретін жобалар байқауы).
7. **Байқау талаптары:**
* **«Рәміздерім – мақтанышым» номинациясы бойынша:**

Мемлекеттік рәміздер, отансүйгіштік және елжандылық тақырыбындағы бейнебаян (TikTok / Instagram Reels / Youtube Shorts) дайындау (ұзақтығы: 30 секундтан 2 минутқа дейін);

* **«Елдіктің асқақ айбыны» номинациясы бойынша:**

Мемлекеттік рәміздер, отанға сүйгішпеншілік, патриоттық тәрбие туралы **эссе** (кемінде 1,5 бет), **өлең** (кемінде 4 шумақ өлең жолдары), **музыкалық шығармалар** (ән, аспаптық композиция) дайындау;

* **«Туған жерім – Қазақстаным» номинациясы бойынша:**

ПМБ/ПИК арасындағы үйдің ғимараты мен ауласын мемлекеттік рәміздер стилистикасында (Ту, Елтаңба, ұлттық нақыштағы элементтер) безендіру, тұрғындар арасында оң әсер беретін жобалар (мерекелік шаралар, спорттық сайыстар, тұрғындарға арналған демалыс және спорт алаңдарын жасақтау және т.б. іс-шаралар) ұйымдастыру. (5 - 10 фото, кемінде 1 минуттық бейнебаян арқылы таныстырылуы қажет.

1. Байқау **екі кезеңнен** тұрады:

Бірінші кезең – іріктеу кезеңі (қашықтықтан), яғни Қатысушылар өтініммен қоса жоғарыда көрсетілген материалдарын жолдайды;

Екінші кезең – ақтық кезең, номинациялар бойынша жеңімпаздарды анықтау, Астана қаласында өтетін салтанатты шарада марапаттау.

1. Байқауға қатысушылар **2025 жылғы 1 - 20 қазан аралығында** Республикалық «Отанды сүю – жүректен» байқауына қатысуға Қағиданың 1-қосымшасындағы нысан бойынша өтінім *(әрі қарай - Өтінім)* береді.
2. Өтінімдер **bolashakkazakhstan2025@mail.ru** электронды поштасы арқылы қабылданады. Қосымша ақпарат пен байланыс телефондары: **8 (7172) 74 05 51.**
3. Сонымен қатар жұмыстар әлеуметтік желілерде **#ОтандыСүюЖүректен** хэштегімен жариялануы тиіс.

Өтінімге мына құжаттар мен материалдар қоса беріледі (мерзімінен кешіккен өтінімдер қарауға қабылданбайды):

1. қатысушының (қатысушылардың) жеке тұлғаны куәландыратын құжаттарының көшірмесі (PDF форматында);
2. қатысушылар байқауға қатысуға берілген өтінім арқылы өз туындыларының шыққанына 1 жылдан аспағандығын, көпшілік алдында жарияланбағандығын растайды және туындаған авторлық құқықтар бойынша жауапкершілікті өз мойнына алады;
3. бейнебаяндар (MP4 (.mp4) / MOV (.mov) / AVI (.avi)) форматында болуы тиіс;
4. эссе, өлең туындылары мәтіні MS Word форматында (қаріп – Times New Roman, мөлшері – 14, жоларалық интервал – бір жолдық) болуы тиіс;
5. музыкалық туындылар (MP3 (.mp3) / AAC (.aac) / WAV (.wav)) форматында болуы тиіс;
6. Қатысушының 13\*18 сантиметр өлшемдегі түрлі-түсті фотосуреті (JPEG форматында);
7. Байқауға қатысушы Әділ қазы алқасының шешімімен жеңімпаз болып табылған жағдайда Қазақстан Республикасының екінші деңгейлі банкінен жеке шот туралы анықтама ұсынуы тиіс.

**5-тарау. Жеңімпаздарды анықтау тәртібі**

1. Қатыушылардың өтінімдерін бағалау, қорытынды шығару және Ереженің 3-тарауында көрсетілген номинациялар бойынша жеңімпаздарды анықтау үшін «Отанды сүю – жүректен» байқауының қазылар алқасы (әрі қарай – Қазылар алқасы) құрылады.
2. Қазылар алқасы лайықты үміткерлер болмаған жағдайда кез-келген номинация бойынша жеңімпазды анықтамау құқылы.
3. Қазылар алқасы Байқау жеңімпаздарын дипломдармен және ақшалай сыйлықтармен марапаттайды.
4. Қазылар алқасының төрағасы және құрамын қоса есептегенде әр номинация бойынша жеке тақ саннан тұратын мүшелерден қалыптасады.
5. Қазылар алқасының шешімі көпшілік дауыспен қабылданады. Дауыстар тең бөлінген жағдайда Қазылар алқасының төрағасы дауысы шешуші болып табылады.
6. Қазылар алқасының шешімі хаттамамен рәсімделеді және оның барлық мүшелері қол қояды.
7. Мемлекеттік қызметшілер, мемлекеттік ұйымдарда немесе квазимемлекеттік сектор субьектілерінде басқару функциясын орындайтын тұлғалар болып табылатын Қазылар алқасы мүшелеріне «Сыбайлас жемқорлыққа қарсы әрекет туралы» 2015 жылғы 18 қарашадағы Қазақстан Республикасы Заңының 13-бабының 1-тармағы 3-тармақшасына сәйкес гонорар төленбейді.

**6-тарау. Жүлде қоры**

1. Байқау номинациялары бойынша ақшалай жүлде қоры:
2. **«Рәміздерім – мақтанышым»** номинациясы бойынша:

1 450 000 (бір миллион төрт жүз елу мың) теңге;

1. **«Елдіктің асқақ айбыны»** номинациясы бойынша:

1 450 000 (бір миллион төрт жүз елу мың) теңге;

1. **«Туған жерім – Қазақстаным»** номинациясы бойынша:

1 450 000 (бір миллион төрт жүз елу мың) теңге;

1. Өзге де үздік туындыларға арнайы ынталандыру сыйлықтары қарастырылуы мүмкін.

**7-тарау. Байқаудың өтетін күні мен орны**

1. Іріктеу кезеңі. Өтінімдерді қарау, іріктеу 2025 жылдың
1-20 қазан аралығында жүреді.
2. Ақтық кезең. Жеңімпаздарды анықтау және марапаттау рәсімі Астана қаласында өтеді (уақыты қосымша хабарланады).

***ҚОСЫМША 1***

**Республикалық «Отанды сүю – жүректен» патриоттық әндер байқауына қатысуға өтінім**

|  |  |
| --- | --- |
| Аты-жөні: |  |
| Туған күні: |  |
| Қосымша ақпарат(жұмыс орны/оқу орны және т.б.) |  |
| Номинация атауы |  |
| Шығарма/туынды атауы |  |
| **Байланыс ақпараттары:** |  |
| * мекен-жайы:
 |  |
| * телефоны:
 |  |
| * e-mail:
 |  |
| Әннің/ тындының авторы (аты-жөні) |  |